**Ministru kabineta noteikumu projekta “Grozījumi Ministru kabineta 2016.gada 14.jūnija noteikumos Nr.375 "Valsts reģionālās attīstības aģentūras nolikums" sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Ministru kabineta 2016. gada 5. janvāra sēdes protokollēmuma „Likumprojekts "Oficiālās elektroniskās adreses likums" (prot. Nr. 1 28. §) 10.1.apakšpunkts nosaka Vides aizsardzības un reģionālās attīstības ministrijai (turpmāk – VARAM) sagatavot un līdz 2017.gada 1.janvārim iesniegt noteiktā kārtībā Ministru kabinetā grozījumus Ministru kabineta 2012.gada 9.oktobra noteikumos Nr.689 "Valsts reģionālās attīstības aģentūras nolikums" (turpmāk - noteikumi Nr.689), papildinot Valsts reģionālās attīstības aģentūras (turpmāk – VRAA) uzdevumus. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Oficiālās elektroniskās adreses likums (turpmāk – Likums), kas pieņemts Saeimā 2016.gada 16.jūnijā (Latvijas Vēstnesis, 125, nr.5697), stāsies spēkā 2018.gada 1.martā.  Ministru kabineta noteikumu projekts “Grozījumi Ministru kabineta 2016.gada 14.jūnija noteikumos Nr.375 "Valsts reģionālās attīstības aģentūras nolikums"” (turpmāk – Projekts) izstrādāts, ņemot vērā Likuma 3. un 15.pantā noteikto, kā arī anotācijas I.sadaļas 1.punktā minēto pamatojumu.  Projekta būtība ir paplašināt VRAA esošās funkcijas, uzdevumus un pienākumus.  Saskaņā ar Likuma 3.pantu Oficiālo elektronisko adrešu informācijas sistēmas (turpmāk – e-adrešu IS) pārziņa (turpmāk – Pārzinis) pienākumus pildīs VRAA. Likuma 15.pantā noteikti e-adrešu IS Pārziņa pienākumi.  Grozījumi noteikumos Nr.375 nevis grozījumi noteikumos Nr.689, kā minēts anotācijas I.sadaļas 1.punktā, sagatavoti, jo laikā pēc minētā Ministru kabineta 2016. gada 5. janvāra sēdes protokollēmuma, proti, ar Ministru kabineta 2016.gada 14.jūnija noteikumiem Nr.375, ir apstiprināts jauns VRAA nolikums.  Ņemot vērā iepriekš minēto un to, ka Likums stājas spēkā 2018.gada 1.martā, V.sadaļa „Noslēguma jautājumi” papildināta ar 33.punktu, nosakot, ka noteikumu 14.6.apakšpunkts stājas spēkā 2018.gada 1.martā.  Papildus ir izdarīts grozījums noteikumu Nr.375 4.2.apakšpunktā, vārdus „vienotā valsts un pašvaldību pakalpojumu portāla” aizstājot ar vārdiem „valsts pārvaldes pakalpojumu portāla”. Grozījums veikts, jo 2016.gada 5.maijā tika izdarīti grozījumi Valsts pārvaldes iekārtas likumā ([Latvijas Vēstnesis](https://www.vestnesis.lv/ta/id/282339-grozijumi-valsts-parvaldes-iekartas-likuma), 100, nr. 5672), tai skaitā, minētais likums tika papildināts ar 100.pantu, kurā definēts jauns nosaukums portālam [www.latvija.lv](http://www.latvija.lv), proti, „valsts pārvaldes pakalpojumu portāls”. | |
| 3. | Projekta izstrādē iesaistītās institūcijas | VRAA. | |
| 4. | Cita informācija | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts tieši neietekmē sabiedrības mērķgrupas. Ņemot vērā to, ka Projekts nodrošina to, ka VRAA pildīs e-adrešu IS Pārziņa pienākumus, Projekts netieši skar visus oficiālās elektroniskās adreses lietotājus. | |
| 2. | Tiesiskā regulējuma ietekme uz tautsaimniecību un administratīvo slogu | Projekts tieši neietekmē tautsaimniecību un administratīvo slogu. Nodrošinot Likuma īstenošanu un oficiālās elektroniskās adreses ieviešanu, tiks samazināts administratīvais slogs valsts pārvaldē, iedzīvotājiem un uzņēmējiem. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav. | |
| |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika informēta par projekta izstrādi 2016.gada 13.septembrī ievietojot informāciju par to VARAM tīmekļa vietnē [www.varam.gov.lv](http://www.varam.gov.lv) sadaļā „Normatīvo aktu projekti e-pārvaldes jomā”. | | 2. | Sabiedrības līdzdalība projekta izstrādē | No 2016.gada 13.septembra sabiedrības pārstāvji varēja iepazīties ar projektu VARAM tīmekļa vietnē [www.varam.gov.lv](http://www.varam.gov.lv) sadaļā „Normatīvo aktu projekti e-pārvaldes jomā”.  Sabiedrības pārstāvji var izteikt savu viedokli arī piesakoties paust atzinumu, kad projekts ir izsludināts Valsts sekretāru sanāksmē. | | 3. | Sabiedrības līdzdalības rezultāti |  | | 4. | Cita informācija | Nav. |   **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | VRAA, VARAM. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts paplašinās VRAA funkcijas, uzdevumus un pienākumus, atbilstoši aktuālajai likumdošanai (Likumam), kas saistīts ar e-adrešu IS Pārziņa pienākumu veikšanu.  Jaunu institūciju izveide, esošu institūciju likvidācija vai reorganizācija nav plānota. |
| 3. | Cita informācija | | Ir jāpieņem zināšanai, ka jautājums par VRAA nepieciešamo finansējumu darbavietu uzturēšanai un darbinieku atlīdzībai, tai skaitā, lai nodrošinātu e-adrešu IS Pārziņa pienākumu veikšanu un e-adrešu IS uzturēšanu, ir jāizskata Ministru kabinetā likumprojekta par valsts budžetu 2018.gadam un likumprojekta „Par vidēja termiņa budžeta ietvaru 2018., 2019. un 2020. gadam” sagatavošanas procesā kopā ar visu ministriju un centrālo valsts iestāžu iesniegtajiem priekšlikumiem jaunajām politikas iniciatīvām, saskaņā ar Likumu un likumprojekta anotāciju, kas apstiprināta ar Ministru kabineta 2016. gada 5. janvāra sēdes protokollēmuma (prot. Nr. 1 28.§) 5. punktu. |

Projekts neskar anotācijas III., IV. un V.  sadaļā ietvertās jomas.

Vides aizsardzības un reģionālās attīstības ministrs [K. Gerhards](http://www.mk.gov.lv/lv/amatpersonas/kaspars-gerhards)

Vizē: valsts sekretārs R.Muciņš

2016.09.13. 12:17

695

Aigars Stirna

67026542, [aigars.stirna@varam.gov.lv](mailto:aigars.stirna@varam.gov.lv)